Page:Robert Burn's (sic) song-book.pdf/5

 My Nannie's charming, sweet and young;

nae artfu' wiles to win ye, O:

May ill befa' the flatt'ring tongue

that wad beguile my Nannie. O

Her face is fair, her heart is true,

as spotless as she's bonnie, O;

The op'ning gowan, wet wi' dew,

nae purer is than Nannie, O.

A country lad is my degree,

an' few there be that ken, me. O

But what care I how few there be,

I'm welcome aye to Nannie, O

My riches a's my penny-fee,

an I maun guide it cannie, O;

But warl's gear ne'er troubles me,

my thoughts are a', my Nannie, O.

Our auld Guidman delights to view

his sleep and kye thrive bonnie, O;

But I'm as blithe that hands his pleugh,

an' hae nao care but Nannie, O.

Come weel, come woe, I care nae by,

I'll tak' what Heav'n will sen' ne O

Nae ither care in life have I

but live, au'love my Nannie, O

O WILLIE brewd a peck o' maut,

and Rob and Allen cam to pree;

Three blither hearts, that lee-lang night

ye wad na find in Christendie